wickkiey/tamil-wikipedia-markdown huggingface dataset:
# சார்லீஸ் வான் டெர் வெஸ்துயிசென்


**சார்லீஸ் வான் டெர் வெஸ்துயிசென்** (*Charlize van der Westhuizen*, பிறப்பு: பெப்ரவரி 17 1984), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளிலும், 33 ஒருநாள் பன்னாட்டுத் துடுப்பாட்டப் போட்டிகளிலும், 10 இருபது20 துடுப்பாட்டப் போட்டிகளிலும் கலந்து கொண்டுள்ளார். 2003 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2003-2009/10 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# யவோன் வான் மென்ட்ஸ்


**யவோன் வான் மென்ட்ஸ்** (*Yvonne van Mentz*,), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜுனிடா வான் சில்

**ஜுனிடா வான் சில்‎** (*Juanita van Zyl*), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியில் கலந்து கொண்டுள்ளார். 1971/72 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# லோனா வார்ட்


**லோனா வார்ட்** (*Lorna Ward*, பிறப்பு: சூன் 3 1939), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஏழு தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61-1971/72 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பிரெண்டா வில்லியம்ஸ்


**பிரெண்டா வில்லியம்ஸ்** (*Brenda Williams*, பிறப்பு: திசம்பர் 6 1949), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளில் கலந்து கொண்டுள்ளார். 1972 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஒலிவியா ஆன்டர்சன்


**ஒலிவியா அன்டர்சன்** (*Olivia Anderson*, பிறப்பு: நவம்பர் 18 1987), தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஒருநாள் பன்னாட்டுத் துடுப்பாட்டப் போட்டிகளிலும் எட்டு இருபது20 துடுப்பாட்டப் போட்டிகளிலும் கலந்து கொண்டுள்ளார். 2007/08-2008 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஓமானி ரியால்



**ஓமானி ரியால்** (, ISO 4217 குறியீடு **OMR**) என்பது ஓமான் நாட்டு நாணயம். இது ஆயிரம் பைசா ஓரு ரியால் என்று பிரிக்கப்பட்டுள்ளது. ஆங்கிலத்தில் *baisa* அல்லது *baiza* என்றும் அரபியில்: بيسة என்றும் எழுதுகின்றனர்.  

## வரலாறு
1940 முன்பு இந்திய ரூபாய் மற்றும் மரியா தெரசா தாளர் ( உள்ளூரில் ரியால் என்று அறியப்பட்டது) ஆகியவை முக்கிய நாணயங்களாக மஸ்கட் மற்றும் ஓமானில் புழக்கத்தில் இருந்தன. ரூபாய்கள் கடலோரப் பகுதிகளிலும், தாளர் நாட்டின் உள்ளேயும் புழக்கத்தில் இருந்தன. மரியா தெரசா தாளர் என்பது 230 பைசா, 64 பைசா ருபாய்க்கும் சமமாக கருதப்பட்டது.
# செயற்கை அறிவாண்மைக்கான நிரலாக்க மொழிகளின் பட்டியல்

ஆராய்ச்சியாளர்கள் **செயற்கை அறிவாண்மை**க்கான பல சிறப்பு **நிரலாக்க மொழிகளை** உருவாக்கியுள்ளனர்.  

## மொழிகள்
- IPL செயற்கை அறிவாண்மைக்காக உருவாக்கப்பட்ட முதல் மொழியாகும் . பட்டியல்கள், சங்கங்கள், அமைப்புகள் (சட்டங்கள்), மாறும் நினைவக ஒதுக்கீடு, தரவு வகைகள், மறுநிகழ்வு, துணை பெறுதல், வாதங்கள்,உருவாக்கிகள் (ஓடைகள்) மற்றும் ஒருங்கிணைந்த பல்பணி உட்பட, பிரச்சனை தீர்க்கும் பொது நிரல்கள் செய்ய முடியும் என்று ஆதரவளிக்கின்ற அம்சங்களை கொண்டுள்ளது.
- Lisp என்பது லேம்டா நுண்கணிதத்தின் அடிப்படையிலமைந்த கணினி நிரல்களுக்கான நடைமுறை கணிதவியல் குறியீட்டு முறையாகும்.இணைப்பு பட்டியல்கள்( Linked lists ) என்பவை Lisp மொழிகளின் பிரதான தரவு அமைப்புகளில் ஒன்றாகும் , மேலும் Lisp மூல குறியீடும் பட்டியல்களினால் உருவாக்கப்பட்டது. Lisp நிரல்களால் மூல குறியீட்டை ஒரு தரவு கட்டமைப்பாக மாற்றியமைக்க முடியும் ,இதன் விளைவாக நிரலாளர்கள் புதிய இலக்கணத்தை அல்லது லிஸ்ப் உட்பொதிக்கப்பட்ட புதிய களம் சார்ந்த நிரலாக்க மொழிகளை உருவாக்க அனுமதிக்க மேக்ரோ அமைப்புகள் முனைந்தன .Lisp இன் பல பிரிவுகள் இன்றுள்ளன,அவற்றுள் Common Lisp, Scheme, மற்றும் Clojure குறிப்பிடத்தக்கன.
- Prolog மொழியானது குறிப்பாக குறியீட்டு பகுத்தறிதல், தரவுத்தளம் மற்றும் மொழி பாகுபடுத்தி பயன்பாடுகளில் பயனுள்ளதாக உள்ளது. ப்ரொலாக் இன்று AI இல் பரவலாக பயன்படுகிறது.
- STRIPS என்பது தானியங்கு திட்டமிடுதல் சிக்கல் நேர்வுகளை விளக்குவதற்கான ஒரு மொழியாக உள்ளது. இது ஒரு தொடக்க நிலை, குறிக்கோள் நிலைகள் மற்றும் நடவடிக்கைகளின் ஒரு தொகுப்பு ஆகியவற்றை வெளிப்படுத்துகிறது. ஒவ்வொரு செயலுக்கும், முன்நிபந்தனைகளும் (செயலை செய்யும் முன் நிறுவப்பட வேண்டும்) மற்றும் பின்நிபந்தனைகளும் (செயலை செய்த பின்னர் நிறுவப்படும்) குறிப்பிடப்படுகின்றன.
- Planner என்பது வழிமுறையியல் மற்றும் தர்க்கவியல் மொழிகளின் கலப்பாக உள்ளது. தருக்க வாக்கியங்களிட்கு ஒரு செயல்முறை விளக்கம் கொடுக்கின்ற போது இது உட்குறிப்புக்களை அமைப்பு-இயக்கிய அனுமானம் கொண்டு விளக்குகிறது.
சில நேரங்களில் AI பயன்பாடுகள் MATLAB மற்றும் Lush போன்ற கணிதவியலுக்காக உருவாக்கப்பட்ட மொழிகளை பயன் படுத்தியும் சி + + மற்றும் போன்ற தரநிலை மொழிகளை கொண்டும் எழுதப்பட்டுள்ளது.
# பீக்கோர்ன்


**பீக்கோர்ன்** (bicorne) அல்லது **பைக்கோர்ன்** (bicorn) என்பது, பழைய காலத்தில் பயன்பட்ட இரண்டு மூலைகளைக் கொண்ட ஒரு வகைத் தொப்பி. 1790களில், ஐரோப்பிய, அமெரிக்கப் தரைப்படையினரும், கடற்படை அதிகாரிகளும் இந்தத் தொப்பியைத் தமது சீருடையில் ஒரு பகுதியாகப் பயன்படுத்தி வந்தனர். தற்போது இது நெப்போலியன் பொனப்பார்ட்டுடன் இணைத்துப் பார்க்கப்படுகிறது. எனினும், நெப்போலியன் காலத்தைச் சேர்ந்த பல உயர் அதிகாரிகள் பிக்கார்னை அணிந்தனர். ஒரு முழுமையான உடைக்கான தலையணியாக இது 1914 ஆம் ஆண்டு வரையாவது பயன்பாட்டில் இருந்தது.  

## வரலாற்றுப் பயன்பாடு
*டிரைக்கோர்ன்* (tricorne) எனப்படும் மும்மூலைத் தொப்பியில் இருந்து உருவான *பைக்கோன்*, தொடக்கத்தில் அகன்ற விளிம்பை உடையதாக இருந்தது. இவ் விளிம்பின் முன்பகுதியும் பின்பகுதியும் மேல்நோக்கி மடிக்கப்பட்டிருந்தன. இது தொப்பிக்கு விசிறி போன்ற வடிவத்தைக் கொடுத்தது. பொதுவாக நாட்டு நிறங்களைக் கொண்ட முத்திரை தொப்பியின் முன்பகுதியில் பொருத்தியிருக்கும். பிற்காலத்தில் தொப்பி பொருமளவுக்கு முக்கோண வடிவத்தைக் கொண்டதாக மாறியது. நீட்டிக்கொண்டிருக்கும் இரண்டு மூலைகளும் படிப்படியாக மேலும் கூரிய வடிவத்தைப் பெற்றன. முத்திரை வலப்புறம் இருக்கும்படியாக இத் தொப்பியை அணிந்தனர்.  

1970 களில் மூலைகள் இரண்டு பக்கங்களிலும் இருக்கும் வகையில் இத் தொப்பியை அணிந்தனர். ஏறத்தாழ 1800 ஆம் ஆண்டுக்குப் பின்னர், இத்தொப்பியின் மூலைகள் முன்னும் பின்னுமாக இருக்கும்படியே பெரும்பாலும் அணிந்ததைக் காண முடிகிறது. இந்த மாற்றத்தின் போது நீட்டிக்கொண்டு இருந்த கூரிய முன்புறத்து முனை தட்டையான வடிவத்தையும் பெற்றது.  

சில வகை பைக்கோர்ன்கள் தட்டையாக மடிக்கக்கூடிய வகையில் வடிவமைக்கப்பட்டிருந்தன. இது தலையில் அணியாதபோது மடித்துக் கைகளுக்குக் கீழ் சொருகிக் கொள்வதற்கு வசதியாக இருந்தது.  

உலகின் பெரும்பாலான கடற்படைகளின் அதிகாரிகளுடைய முழுமையான சீருடையின் ஒரு பகுதியாக, முதலாம் உலகப் போரின் இறுதிவரை பைக்கோர்ன்கள் பரவலாகப் பயன்பட்டு வந்தன. பின்னரும் இரண்டாம் உலகப் போர் வரை குறைந்த அளவில் பிரித்தானியா, பிரான்சு, ஐக்கிய அமெரிக்கா, சப்பான் ஆகிய நாடுகளினதும், வேறு சில நாடுகளினதும் கடற்படைகளின் அதிகாரிகள் இதனை அணிந்து வந்தனர். ஆனால், இரண்டாம் உலகப் போருக்குப் பின்னர் மேற்குறித்த பயன்பாட்டுக்காக பைக்கோர்னைப் பயன்படுத்துவது முற்றாகவே இல்லாமல் போய்விட்டது.  

மேற்குறித்த படைத்துறைப் பயன்பாடுகள் தவிர, 19 ஆம் நூற்றாண்டிலும், 20 ஆம் நூற்றாண்டின் முற்பகுதியிலும், ஐரோப்பாவின் முடியாட்சிநாடுகளிலும், சப்பானிலும், அரச விழாக்களில் சீருடை அணியவேண்டிய தேவை ஏற்படும்போது மூத்த குடிசார் அலுவலர்களும் பைக்கோர்ன்களை அணிந்தனர். பொதுவாக இவ்வழக்கம் முதலாம் உலகப் போருடன் முடிந்துவிட்டது எனினும், மிதவெப்பக் காலநிலை கொண்ட நாடுகளின் பிரித்தானிய ஆளுனர்களும், சில பொதுநலவாய நாடுகளின் ஆளுனர் நாயகங்களும் 20 ஆம் நூற்றாண்டின் நடுப் பகுதிவரை சடங்குமுறை உடைகளோடு இவற்றை அணிந்து வந்தனர்.
# க. சொர்ணலிங்கம்


**கனகரத்தினம் சொர்ணலிங்கம்** (மார்ச் 30, 1889 - சூலை 26, 1982) ஈழத்தின் புகழ் பெற்ற நாடகக் கலைஞர். நவீன நாடகத்தின் தந்தை என அழைக்கப்பட்டவர். **கலையரசு சொர்ணலிங்கம்** எனப் பொதுவாக அழைக்கப்படுபவர்.  

கலையரசு சொர்ணலிங்கம் இலங்கை சுபேத விலாச சபா என்ற நாடக மேடையின் வளர்ச்சியில் அக்கறை கொண்டு பங்காற்றினார். இந்த நாடக சபையின் தொடக்கவிழா 1913 ஆம் ஆண்டு கொழும்பு ஆனந்தா கல்லூரி மண்டபத்தில் இடம்பெற்றது. சொர்ணலிங்கத்தின் நாடகங்களில் வைத்தியக் கலாநிதிகள், வழக்கறிஞர்கள், அரசாங்க உயர் அதிகாரிகள் ஆகியோர் பங்கேற்றியுள்ளார்கள். யாழ் நாடக மன்றம் என்ற நாடகப்பள்ளி மூலம் பல நாடகங்களை நெறிப்படுத்தினார்.  

யாழ் பரி யோவான் கல்லூரியில் கலையரசு சொர்ணலிங்கம் பயின்ற போது நாடக மேடையேற்றங்களுக்கான ஆர்வத்தை பாடசாலைக் காலங்களிலேயே அவர் கொண்டிருந்தார். நாடகத்திற்கு அவ்வளவு அங்கீகாரம் கிடைத்திராத ஒரு கால கட்டத்தில் நாடக சங்கம் ஒன்றை நிறுவி தமிழ் நாடகங்களை மேடையேற்றிய முன்னோடி நாடக நடிகர். சில காலம் பள்ளி ஆசிரியராகக் கடமையாற்றிய கலையரசு சொர்ணலிங்கம் பின்  
அத்தொழிலைக் கைவிட்டு காப்புறுதித் தொழிலில் இறங்கினார்.  

கலையரசு சொர்ணலிங்கம் நாடகப் பின்னணியிலே வளர்க்கப்பட்டவர். யாழ்ப்பாணத்தில் புகைப்படக் கலையின் முன்னோடியான லோட்டன் கனகரத்தினம் என்பவர் சொர்ணலிங்கத்தின் தந்தை. தனது நாடக உந்துதலை தன் தந்தையின் வளர்ப்புச் சூழலிலே பெற்றார். புகைப்பட நுட்பத்தில் கைதேர்ந்த லோட்டன் கனகரத்தினத்தின் வீட்டில் கூத்தும் நாடகமும் இடம் பெற்றிருக்கின்றன. கூத்துக் கலைஞர்களையும் நாடகக் காட்சிகளையும் இவரது தந்தையார் புகைப்படம் பிடித்திருக்கிறார்.  

1950களில் கலையரசு சொர்ணலிங்கம் கூத்தாகப் பாடி நடிப்பதை விடுத்து வசனம் பேசி நடிப்பதின் முன்னோடியாகத் திகழ்ந்தார். வசனம் பேசி நடிப்பதுதான் நவீன நாடகம் என்று வலியுறுத்தினார்.  

"தான் எந்த வேடம் பூண்டாலும் தானே மற்றொருவர் உதவியின்றி தக்கவாறு வேடம் பூணுவதில் மிகவும் நிபுணர்," என்று பம்மல் சம்பந்த முதலியார் கலையரசு சொர்ணலிங்கத்தின் நடிப்பைப் பற்றிக் குறிப்பிட்டுள்ளார். 1911 - 1916 காலப்பகுதிகளில் சம்பந்த முதலியாரின் நாடகக் குழு மூன்று முறை இலங்கைக்கு வந்து தமது நாடகங்களை அரங்கேற்றியது. இவற்றைப் பார்க்கும் சந்தர்ப்பம் சொர்ணலிங்கத்துக்குக் கிடைத்தது. சம்பந்த முதலியார் கொழும்பு வந்த போது அவரைச் நேரில் சந்தித்து அவரோடும் அவருடன் வந்திருந்த நடிகர்களோடும் நாடகம் சம்பந்தமான பல நுணுக்கங்களைக் கேட்டுத் தெரிந்து கொண்டார். பம்பல் சம்பந்த முதலியார் நாடகங்களைப் பின்பற்றி நவீன நாடகங்களைத் தயாரித்தளித்தார்.  

புராணக் கதைகளையும், இதிகாசங்களையும், வடமொழி நாடகங்களையும், ஆங்கிலத் தழுவல் நாடகங்களையும் அடிப்படையாகக் கொண்டு கலையரசு சொர்ணலிங்கத்தின் நாடகங்கள் அமைந்தன.
# படிமம்:Ksornalingam.jpg


## நியாயமான பயன்பாடு
The image linked here is claimed to be used under fair use as:  
1. it is a historically significant photo of a famous individual;
1. the photo is only being used for informational purposes.--Kanags <sup>\உரையாடுக</sup> 23:27, 26 சூலை 2011 (UTC)
# 2001 உலகத் தமிழ் பண்பாட்டு மாநாடு

**2001 உலகத் தமிழ் பண்பாட்டு மாநாடு** டர்பன், தென்னாப்பிரிக்காவில் டிசம்பரில் நடைபெற்றது. தமிழ் இளையோரை தமிழ் மொழியை, பண்பாட்டை, மரபை மதிப்புணரச் செய்வதே இந்த மாநாட்டின் முக்கிய நோக்கங்களில் ஒன்றாக இருந்தது.  

## உள்ளடக்கம்
- தென்னாப்பிரிக்காவில் தமிழர் வரலாறு
- தமிழ்ச் சமூகத்தில் பெண்கள்
- தமிழ் மொழி பற்றி இளையோரின் பார்வை
# தமிழ் இசைச் சங்கம்

**தமிழ் இசைச் சங்கம்** என்பது தமிழிசையை வளர்க்கும் நோக்குடன் 1943 ஆம் ஆண்டு நிறுவப்பட்ட அமைப்பு ஆகும். தமிழ்நாட்டில் பிறமொழிப் பாடல்கள் ஆதிக்கம் செலுத்திய காலகட்டத்தில் தமிழ் இசைக்கு நிலையான அமைப்புசார் ஆதரவை வழங்கும் நோக்குடன் இது தொடங்கப்பட்டது. இதனை அண்ணாமலை செட்டியார் தொடங்கினார். இன்று "தமிழ் இசை வளர்ச்சிக்கும், தமிழ்ப் பண்பாட்டு வளர்ச்சிக்கும், இசை மேதைகளை ஒருங்கிணைக்கும் சங்கமாகவும், இசை வல்லுநர்களை உருவாக்கும் கல்லூரியாகவும் தமிழ் இசைச் சங்கமானது விளங்கி வருகின்றது. தமிழ்ப் பண் ஆராய்ச்சியில் பெரும்பங்கினை தான் தம் பெரும் தமிழ்ச் சேவையால் தக்கவைத்துக் கொண்டுள்ளது."  

இசைப்பேரறிஞர், பண் இசைப்பேரறிஞர் எனும் தலைப்புகளில் விருதுகளை ஆண்டுதோறும் வழங்கி வருகிறது.
# தமிழவேள் விருது

**தமிழவேள் விருது** சிங்கப்பூர்த் தமிழ் இலக்கியத்துறையின் ஒரு முக்கிய விருதாகக் கருதப்படுகிறது. இவ்விருது சிங்கப்பூரில் தமிழ் வளர்ச்சிக்குப் பெரிதும் பாடுபட்ட தமிழவேள் கோ. சாரங்கபாணி அவர்களின் பெயரால் வழங்கப்படுகிறது. ஒவ்வோர் ஆண்டும் முத்தமிழ் விழாவின் போது தமிழ்த் தொண்டாற்றும் சிங்கப்பூரைச் சேர்ந்த ஒருவர் தேர்ந்தெடுக்கப்பட்டு இவ்விருதின் மூலம் சிறப்பிக்கப்படுகிறார். 1988ஆம் ஆண்டு முதல் இவ்விருதுகள் வழங்கப்பட்டு வருகின்றன.  

## விருது பெற்றவர்கள் பட்டியல்
| வருடம் | விருது பெற்றவர் |  |
| --- | --- | --- |
| 1989 | கவிஞர் சிங்கை முகிலன் |  |
| 1989 | கவிவாணர் ஐ. உலகநாதன் |  |
| 1989 | அ. நா. மொய்தீன் |  |
| 1996 | சே.வெ. சண்முகம் |  |
| 1997 | கவிஞர் ந. பழநிவேலு |  |
| 1998 | தமிழறிஞர் மெ. சிதம்பரம் |  |
| 1998 | பி. கிருஷ்ணன் |  |
| 1999 | மா. இளங்கண்ணன் |  |
| 2000 | கவிஞர் க.து.மு. இக்பால் |  |
| 2001 | ஜே. எம். சாலி |  |
| 2001 | கவிஞர் முரசு. நெடுமாறன் (வெள்ளி விழா) |  |
| 2002 | முனைவர் வீரமணி |  |
| 2003 | இராம. கண்ணபிரான் |  |
| 2004 | பாத்தென்றல் முருகடியான் |  |
| 2005 | வை. திருநாவுக்கரசு |  |
| 2006 | கவிஞரேறு அமலதாசன் |  |
| 2007 | பாத்தேறல் இளமாறன் |  |
| 2008 | பாத்தூரல் முத்துமாணிக்கம் |  |
| 2009 | வெண்பாச் சிற்பி இக்குவனம் |  |
| 2010 | பார்வதி பூபாலன் |  |
| 2010 | முனைவர் சுப. திண்ணப்பன் (பவள விழா) |  |
| 2011 | கவிஞர் திரு. பெ. திருவேங்கடம் | } |
# பிராந்தி



**பிராந்தி** *(brandy)* என்பது காய்ச்சி வடிக்கப்பட்ட திராட்சைப் பழச்சாறுகளில் இருந்து தயாரிக்கப்படும் ஒருவகை மதுபானம் ஆகும். இது பொதுவாக 30 முதல் 60 சதவிகிதம் மதுசார அளவு கொண்ட இரவு நேர உணவுப் பயன்பாட்டின் போது அருந்தப்படும் மது பானம் ஆகும்.  

திராட்சை பழத்தைத் தவிர இதர பழங்களைக் கொண்டும் பிராந்தியானது அரிதாக தயாரிக்கப்படுகிறது. அதனை ஏக்சு-டி-வீ என்கின்றனர்.  

சில நாடுகளில் நறுமண வேதிபொருட்களும், நிறமிகளும் காய்ச்சி வடிக்கப்பட்ட மதுசாரத்துடன் சேர்க்கப்பட்ட பானத்தையே பிராந்தி என்கின்றனர்.  

## வரலாறு
பிராந்தி தயாரிப்பு என்பது காய்ச்சி வடிக்கும் தொழிற்நுட்பத்தோடு நெருங்கிய தொடர்புடையது. இது 12ஆம் நூற்றாண்டில் கண்டுபிடிக்கப்பட்டு 14ஆம் நூற்றாண்டில் மிகப் பிரபலமடைந்தது. மர பீப்பாய்களில் அடைக்கப்பட்டு நொதிக்கவைக்கும் போது அதன் சுவை அதிகரிப்பதாக் கண்டறியப்பட்ட பின் பிராந்தி தயாரிப்பு பொருளாதார அளவில் பெரும் வளர்ச்சி அடைந்தது.  

## வகைகள்
பழ பிராந்திப்புட்டி]]  

- திராட்சை பிராந்தி
- பழ பிராந்தி *(ஆப்பிள், செர்ரி, போன்ற பழச்சாற்றில் தயாரிக்கப்படுவது)*
- போமேசு அல்லது மேக் பிராந்தி *(திராட்சை தோல் மற்றும் கொட்டைகள் மூலம் தயாரிக்கப்படுவது)*

## மேலும் சில மதுபானங்கள்
- கள்
- வைன்
- பியர்
- விஸ்கி
- ரம்
- ஜின்
- ஓட்கா
- காக்டெய்ல்கள்
- சாராயம்
# ஆர் (மென்பொருள்)

**ஆர்** (R) புள்ளியியல் கணக்கீடு மற்றும் வரைபட முறைமையாகும். இது வரைபடம், திருத்தி (debugger), முறைமை செயல்கூறு அணுகுதகுதியுடன் கூடிய ஒரு இய்க்கநேர சூழலுடன் அமைந்த மற்றும் சிறுகட்டளை (script) திட்டநிரல்களை செயல்படுத்தும் வல்லமை பெற்ற கணனி மொழியாகும்.  

இம்மொழி பெக்கர் சேம்பர் (Becker, Chamber) மற்றும் வில்க் (Wilks)- கியின் ”எஸ் (S)” மொழி மற்றும் சுஷ்மா (Sussma) னின் திட்ட (Scheme) த்தால் பெரிதும் தாக்கத்தை உடையது. இதன் தோற்றம் ”எஸ்“ மொழியின் தோற்றத்தை ஒத்ததாக இருப்பினும்சொற்பொருள் மற்றும் நிறைவேற்றம் திட்ட த்தின் அடிப்படையில் அமைந்தது.  

கிளைவிடுதல் (branching) மடக்கி (branching) களையும் அணுமதிப்பதோடு செயல்கூறுவழி (function) அடுக்கு திட்டநிரலாக்ம் (modular) மையம் (core) உடைய ஒரு மொழிபெயர்ப்பு (interpreter) கணனி மொழியாகும். சி மற்றும் சி++ அல்லது ஃபோர்ட்ரான் போன்ற திறன்மிகு மொழிகளில் உருவாக்கம் பெற்ற பணிக்கூறு இடைமுகங்களும், இம்மொழியில், பயனாளர்களுக்கு சாத்தியமே.  

இது, நியூசிலாந்திலுள்ள ஆக்லாந்து பல்கலைக்கழகத்தைச் சேர்ந்த ரோஸ் இகா (Ross Ihaka) மற்றும் ராபர்ட் ஜென்டடில்மேன் (Robert Gentleman) துவத்தில் உருவாக்கிய மொழி என்பது குறிப்பிடத்தக்கது. இது இலவச பகிர்வு முறையில் குனூ உரிம முறையில் வழங்கபட்டும் இலவச மென்பொருளாகும். வின்டோஸ் இயங்கு தளத்திலும் உபுண்டு போற்ற லினக்ஸ் இயங்குதளங்களிலும் செயல்டும்.  

<big>புள்ளியல் அம்சங்கள்</big>  

ஆர் புள்ளியல் மற்றும் வரைபட முறைமைக்கு தேவையான நிரல் தொகுப்புக்களை வழங்குகிறது, இது நேரியல் மற்றும் தொகையற்ற மாதிரி புள்ளியல் சோதனை, நேரத்தொடர் ஆய்வு வகைப்பாடு, தொகுப்பியல் ஆகியமும் அடங்கும்.ஆர் னிரலாக்க மொழியை, நிரல் தொகுப்புக்கள் மற்றும் செயல்பாடுகளைக் கொண்டு னீட்டிப்பு செய்ய இயலும்.ஆர் இணைய சமூகத்தில் இருக்கும் பங்களிப்பாளர்களால் ஆர் னிரலாக்க மொழிக்குத் தேவையான நிரல் தொகுப்புக்கள் அளிக்கப்படுகிறது.
# மயன்


முன்னிலையில் மகாபாரதம் கூறுதல்]]  

**மயன்** என்பவர் தமிழர்களின் கலைகளுக்கு மூலமாய் கருதப்படுபவர். . சங்கப்பலகையை ஏற்படுத்தியவன். மயன் பாண்டவர்களுக்கு, " மாய சபை"யை அமைத்துக்கொடுத்தார். அந்த சபை மிகவும் சிறப்பு வாய்ந்தது. பகவான் ஸ்ரீ கிருஷ்ணரின் கட்டளையை ஏற்று " இந்திர பிரஸ்தா " நகரை நிர்மானித்தார். அந்த இந்திர பிரஸ்தம் தான் இன்றைய டெல்லி. இந்தியாவின் தலைநகர் ஆகும்.  

## நூல் பதிவுகள்
மயன் பற்றிய மற்ற பதிவுகள்.  
- சிலம்பு<big></big><big></big>
- மணிமேகலை<big></big><big></big><big></big>
# எஸ்பிஎஸ்எஸ்

**எஸ்பிஎஸ்எஸ்** (SPSS, Statistical Package for Social Science) எனபதன் சுருக்கம் ஆகும். இது ஒரு கணினி மென்பொருள். புள்ளியியல் பயன்பாட்டுக்காக உருவாக்கப்பட்டது.  

புள்ளியியல் ஆராய்ச்சி துறையில் அதிகம் பயன்படுத்தபடுவதால் இம்மென்பொருள் ஆராய்ச்சியில் ஈடுபடுவோர், பெரும்பான்மையின்ர் - மொழிபாடங்களை தவிர்த்து, இதன் பயனை அறிவர். குறிப்பாக அளவீட்டு (quantitative) அடிப்படையிலான ஆராய்ச்சியில் இம்மென்பொருள் பயன்படுகிறது.  

துவக்கத்தில் இது எஸ்பிஎஸ்எஸ் என்றே அழைக்கப்பட்டது. பின்னர் இதை உருவாக்கிய நிறுவனம் கைமாறியதால் இம்மென்பொருள் பிஏஎஸ்டபுள்யூ புள்ளியியல் (PASW Statistics - Predictive Analytics Software Statistics) என அழைக்கப்பட்டது. தற்போது இம்மென்பொருளின் காப்புரிமையை ஐபிஎம் நிறுவனம் வாங்கியுள்ளதால் இதன் பெயர் இப்போது ஐபிஎம் எஸ்பிஎஸ்எஸ (IBM SPSS) என அழைக்கப்படுகிறது.  

புள்ளியில் பயன்பாடுகள் மட்டுமின்றி இது வரைபடங்கள் தயாரிக்கவும் கணினி படிவங்கள் வழி தகவல்களை உள்ளீடு செய்ய உதவும் பயன்படுகிறது. சில பயன்பாடுகளைத் தனியாக கணினியில் நிறுவிக்கொள்ளுமாறு உருவாக்கபப்பட்டுள்ளது.
# ஜீவனமணி

**ஜீவனமணி** (பிறப்பு: செப்டம்பர் 30 1951) மலேசியாவில் எழுத்தாளர்களுள் ஒருவராவராவார். ரேவதி நாதன் எனும் புனைப்பெயரில் எழுதிவரும் இவர் பத்திரிகை பணிமனைப் பணியாளராவார்.  

## எழுத்துத் துறை ஈடுபாடு
இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகளே எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  

## பரிசில்களும், விருதுகளும்
சிறந்த எழுத்தாளர் விருது - பாரதிதாசன் குழுவினரின் எழுத்தாளர் தின விழா (2001).  
- மலேசியத் தமிழ் எழுத்துலகம் தளத்தில் ஜீவனமணி பக்கம்
# வெள்ளிமலை (எழுத்தாளர்)

**வெள்ளிமலை** (பிறப்பு: நவம்பர் 18, 1937) மலேசியாவில் மூத்த எழுத்தாளர்களுள் ஒருவராவார். "வரதராசன். ந", எனும் புனைப்பெயரில் எழுதிவரும் இவர் அச்சகப் பணியாளராகவும், ஓய்வு பெற்ற தோட்ட மேலாளராகவும் இருந்துள்ளார். அத்துடன் தமிழ் இளைஞர் மணி மன்றத்தின் அடிநாள் உறுப்பினராகவும் பணியாற்றியுள்ளார்.  
## எழுத்துத் துறை ஈடுபாடு
1953 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். ஆயிரத்துக்கு மேற்பட்ட சிறுகதைகள், தொடர்கதைகள், கட்டுரைகள், இருநூறு வானொலி நாடகங்கள் எழுதியுள்ள இவர் மலேசிய எழுத்தாளர்களைப் பேட்டி கண்டு தொடர் கட்டுரைகளையும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# யொலாண்டி வான் டெர் வெஸ்துயிசென்

**யொலாண்டி வான் டெர் வெஸ்துயிசென் ‎** (*Yolandi van der Westhuizen *, பிறப்பு: திசம்பர் 11 1981), தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2009/10 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ஜெ. எம். நல்லுசாமிப் பிள்ளை

**ஜெ. எம். நல்லுசாமிப்பிள்ளை** (1864 - ஆகஸ்ட் 11, 1920) சைவ மறுமலர்ச்சியை உருவாக்கிய அறிஞர்களில் ஒருவர். பேச்சாளர், வழக்கறிஞர், சில காலம் நீதிபதியாக பணியாற்றினார். ஆங்கிலத்தில் சைவசித்தாந்த நூல்களை எழுதினார்.  

## வாழ்க்கைவரலாறு

திருச்சியில் பள்ளிப்படிப்பை முடித்த பின்னர் சென்னை மாநிலக் கல்லூரியில் சேர்ந்து 1884ல் பி.ஏ பட்டம் பெற்றார். 1886ல் சட்டத்தில் பட்டமும் பெற்றார். 1887 ல் சென்னை உயர்நீதிமன்ற வழக்கறிஞராக பதிவுசெய்து கொண்டார். மதுரையில் வழக்கறிஞராக பணியாற்றிய பின் திருப்பத்தூர் மாவட்ட முன்சீப் ஆக பதவியேற்றார். பல வழக்குகளில் ஆங்கில அரசுக்கு ஒத்துப் போகும் நிலையை அவர் எடுக்கவில்லை என்பதனால் விசாரணை செய்யப்பட்டு பதவி நீக்கம் செய்யப்பட்டார். அதன் பின்பு மீண்டும் மதுரையிலேயே வழக்கறிஞராகப் பணியாற்றினார்.  

## குடும்பம்

1884ல் லட்சுமியம்மாளை மணந்தார். இவருக்கு ஒரு மகன் மூன்று பெண்கள். இவரது மகன் ராமநாதன் சைவ சித்தாந்தத்தின் ஆர்வம் உடையவராக அறியப்பட்டிருந்தார். இவர் மதுரையில் ஆகஸ்ட் 11, 1920 அன்று புற்றுநோயால் மரணம் அடைந்தார்.  

## பங்களிப்பு

- நல்லுசாமிப்பிள்ளை சொந்தசெலவில் “சித்தாந்த தீபிகை” என்ற சைவ இதழை நெடுங்காலம் நடத்தினார். அதில் சைவ சித்தாந்தத்தை நவீன நோக்கில் விரிவாக விளக்கினார்.
- Studies on Saiva Sithaantha எனும் சைவ சித்தாந்தம் குறித்த ஆங்கில நூலையும் எழுதினார்.

- கே.எம்.பாலசுப்ரமணியம் எழுதிய ‘life and history of J.M.Nalluswami Pillai’
# ஏஞ்செலீக் டாய்

**ஏஞ்செலீக் டாய்‎** (*Angelique Taai *, பிறப்பு: மார்ச்சு 31 1987), தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 ஒருநாள் பன்னாட்டுத் துடுப்பாட்டப் போட்டிகளி லும், ஏழு இருபது20 துடுப்பாட்டப் போட்டிகளிலும் கலந்து கொண்டுள்ளார். 2004/05-2010/11 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# டெப்பி ஹுக்ஹிஸ்


**டெப்பி ஹுக்ஹிஸ்** (*Debby Hughes*, பிறப்பு: ஆகத்து 23 1977), முன்னாள் தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1997 ல், தென்னாப்பிரிக்கா பெண்கள் தேசிய அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# சந்திரி பிரிட்ஸ்


**சந்திரி பிரிட்ஸ்** (*Shandre Fritz*, பிறப்பு: சூலை 21 1985), தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 35 ஒருநாள் பன்னாட்டுத் துடுப்பாட்டப் போட்டிகளி லும், 13 இருபது20 துடுப்பாட்டப் போட்டிகளிலும் கலந்து கொண்டுள்ளார். 2003-2010/11 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# லிண்டா ஒலிவர்


**லிண்டா ஒலிவர்** (*Linda Olivier*, பிறப்பு: ஏப்ரல் 17 1965), முன்னாள் தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 28 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1997/98, 2000/01 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# டேன் வான் நீக்கெர்க்


**டேன் வான் நீக்கெர்க்** (*Dane van Niekerk*, பிறப்பு: மே 14 1993), தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 ஒருநாள் பன்னாட்டுத் துடுப்பாட்டப் போட்டிகளி லும், 12 இருபது20 துடுப்பாட்டப் போட்டிகளிலும் கலந்து கொண்டுள்ளார். 2009 - 2010/11 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# மிக்னான் டு பிரீஸ்


**மிக்னான் டு பிரீஸ்** (*Mignon du Preez*, பிறப்பு: சூன் 13 1989), தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 ஒருநாள் பன்னாட்டுத் துடுப்பாட்டப் போட்டிகளி லும், எட்டு இருபது20 துடுப்பாட்டப் போட்டிகளிலும் கலந்து கொண்டுள்ளார். 2007 -2009 /10 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# இந்தியவியல்

**இந்தியயியல்** (*Indology*) இந்தியத் துணைக்கண்டத்தின் பண்பாடு, மதம், சமூகவியல், வரலாறு மற்றும் இலக்கியம் ஆகியவற்றை ஆராயும் அறிவுத்துறை. இது ஒரு சிறப்புப்பெயரே ஒழிய ஒரு தனி அறிவுத்துறை அல்ல.  

## உள்ளடக்கம்

இந்தியவியலின் உள்ளே இந்திய, பாகிஸ்தான், வங்காளம், நேபாளம், இலங்கை ஆகிய நாடுகளைப்பற்றிய ஆய்வுகளும் அடங்கும். பொதுவாக ஆரம்பகால ஜெர்மானிய அறிஞர்களின் ஆய்வுகளைச் சுட்டவே இச்சொல் பயன்படுத்தப்பட்டது. இப்போது இப்பெயர் பொதுவாக கையாளப்படுவதில்லை. பதிலுக்கு தெற்காசிய ஆய்வுகள் என்ற சொல்லே புழக்கத்திலுள்ளது  

## வரலாறு

இந்தியயியல் இந்தியாவைப்பற்றி எழுதிய தொன்மையான பயணிகளின் குறிப்பில் இருந்தே தொடங்குகிறது. மெகஸ்தனிஸ் [கிமு 350–290 ] முதல் இந்தியவியலாளர் எனப்படுகிறார். ஆனால் பொதுவாக இந்தியாவைப்பற்றி எழுதிய ஐரோப்பியர்களையே இந்த வரிசை சுட்டுகிறது  

நவீன இந்தியயியலின் தொடக்கப்புள்ளிகள் ஹென்றி தாமஸ் கோல்ப்ரூக் (*Henry Thomas Colebrooke*), வில்லியம் ஷெல்கெல் (August Wilhelm Schlegel) போன்றவர்கள். 1822ல் உருவான ஆசியவியல் கழகம் (*The Société Asiatique*) இந்தியயியல் ஆய்வுகளுக்கு ஊக்கமளித்தது. வேந்திய ஆசியயியல் கழகம் (*Royal Asiatic Society*) 1824 ல் உருவானது. ஜெர்மன் கீழையியல் கழகம் (*German Oriental Society*) 1845ல் உருவாயிற்று . இவை இந்தியயியல் ஆய்வை மேலெடுத்தன  

இந்தியயியல் ஆய்வுகளில் பெரிய ஊக்கத்தை அளித்தது சம்ஸ்கிருத நூல்களின் மொழியாக்கமாகும். மாக்ஸ் முல்லரை தொகுப்பாசிரியாகக் கொண்டு 1879ல் ஆரம்பித்த கீழைநாட்டு புனித நூல்கள் மொழிபெயர்ப்பு வரிசை இந்தியவியல் ஆய்வுகளில் பெரிய முன்னேற்றமாக அமைந்தது.  

### யுத வெறுப்புக்கு தீ மூட்டுதல்
ஜெர்மானிய இந்தியவியலாளர்கள் தக்க காரணங்கள் எதுவுமின்றி, மகாபாரதம் மற்றும் பகவத் கீதை இல் இருந்து சில "அடுக்குகளை", ஐரோப்பிய யூத வெறுப்பு க்கு மேலும் தீயூட்ட, அன்று பிரபலமாக இருந்த “இந்திய-ஆரிய புலம்பெயர்தல்” அல்லது “ஆரிய படையெடுப்பு” எனும் கோட்பாட்டை வழியாகப் பயன்படுத்திக் கொண்டனர்.. அதற்கு பிராமணர்களை யூதர்களுக்கு ஈடு சொல்ல வேண்டியிருந்தது, விளைவாக “பிராமண எதிர்ப்பு” உருவானது.  
## இதனையும் காண்க
- கிழக்கின் புனித நூல்கள்
# சி. வேலுசுவாமி

**சி. வேலுசுவாமி** (பி: 1927, இறப்பு: மே 24 2008) மலேசியாவில் மூத்த எழுத்தாளர்களுள் ஒருவராவார். சந்திரன், கவிதைப்பித்தன், குமரன், சரவணபவன் எனும் புனைப்பெயர்களில் எழுதிவரும் இவர் அச்சு வசதியும் ஊடக வளர்ச்சியும் மிக அரிதாக இருந்த தொடக்க காலத்திலேயே உண்மையான தமிழ் மொழி பண்பாட்டு அர்ப்பணிப்பு உணர்வுடன் தமிழ் வளர்ச்சிக்கு வித்திட்ட முன்னோடியுமாவார். மேலும் இவர் ஒரு ஆசிரியருமாவார். மேலும் இவர் 1962ல் துணைத் தலைமை ஆசிரியராகவும் நியமிக்கப்பட்டார். இவர் தமது இலக்கிய, சமயப் பணிகளுக்காகப் பல்வேறு பரிசுகளும், விருதுகளும் பெற்றுள்ளார்.  
## எழுத்துத் துறை ஈடுபாடு
1948 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், கவிதைகள், நாடகங்கள், நடிப்பு பயிற்சிகள், பாடல்கள் ஆகியவற்றை எழுதியும் நடித்தும் பாடியுமுள்ளார். மேலும் மொழிபெயர்ப்புகளையும் திருக்குறள் பாக்களை மலாய் மொழியில் மொழிபெயர்ப்பு செய்தும் வெளியிட்டுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
நூல்கள்  
- 'செந்தமிழ் வாசகம்'
- 'நற்றமிழ் துணைவன்'
- 1967இல் மலேசியத்தமிழ் எழுத்தாளர்கள் விவர நூல் (225 மலேசியத் தமிழ் எழுத்தாளர்களின் பெயர், முகவரி போன்ற விவரப்பட்டியல் அடங்கிய இது மலேசியாவில் வெளி வந்த முதல் தமிழ் எழுத்தாளர் தொகுப்பு நூல்).
- இந்து மத விளக்க நூல்கள்,
- தமிழ் மொழி கற்பிக்கும் நூல்கள் -
- தமிழ்-மலாய்-ஆங்கிலம்'அகராதி
- 'மலாய்-தமிழ்', 'தமிழ்-மலாய்' தமிழ் அகராதிகள்
- 'முப்பது நாட்களில் மலாய்'
- 'கவிதைப்பித்தன் கவிதைகள்'
- 'தேனீயைப்பார்'
- 'பாட்டுப்பாடலாம்'
- 'அருள்புரிவாய்'
- சிறுகதைத் திறனாய்வுச் சிந்தனைகள்(1999)
- புதையல்,
- மறவேன் உன்னை'
## பரிசில்களும், விருதுகளும்

- 'தொண்டர்மாமணி' - மலேசிய இந்து சங்கத்தின்
- 'சங்கபூஷன்' விருது
- தமிழ் எழுத்தாளர் சங்க விருது (1988)
- மலேசிய அரசாங்கத்தின் பி.பி.என். விருது
- தமிழ் எழுத்துலகம் தளத்தில் சி. வேலுசுவாமி பக்கம்
# ப. வேலு

**ப. வேலு** (பிறப்பு: சூலை 20 1938) மலேசியாவில் எழுத்தாளர்களுள் ஒருவராவரான இவர் *செ.ப. இளவாணன்* எனும் புனைப்பெயரில் எழுத்துலகில் நன்கறியப்பட்டவர்.  
## எழுத்துத் துறை ஈடுபாடு
1956 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கட்டுரைகள், கவிதைகள், இசைப் பாடல்கள் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
## பரிசில்களும், விருதுகளும்
"சூரியன்" இதழினால் சிறந்த கவிஞர் எனத் தங்கப் பதக்கமும் (1999), "கவித் தென்றல்" என்ற விருதும் (2002) அளிக்கப்பட்டுள்ளார்.  
- மலேசியத் தமிழ் எழுத்துலகம் தளத்தில் ப. வேலு பக்கம்
# விக்கிப்பீடியா:ஒத்தாசை பக்கம்/மேற்கோள் காட்டுவது எப்படி?

## மேற்கோள்களை கட்டுரையின் உள்ளே இடுவது எவ்வாறு?
சோடா பாட்டில், உதாரணமாக, பப்மெட்டில் உள்ள ஆய்வு வெளியீடுகளை மேற்கோள்களாக கட்டுரையினுள் கொடுக்க என்ன செய்ய வேண்டும்? விளக்க முடியுமா?--Nan 19:16, 16 சூலை 2011 (UTC)  

பின்வரும் எடுத்துக்காட்டைப் பாருங்கள். எந்த சொற்றொடர்/பத்திக்கு மேற்கோள் இடுக்வேண்டுமோ அதன் இறுதியில் என்ற டேகுகளுக்கு இடையே மேற்கோளை இடுங்கள். பின்பு கட்டுரையின் இறுதியில் “மேற்கோள்கள்” அல்லது “குறிப்புகள்” என்ற தனிப் பகுதியை உருவாக்கி அதில் என்று இடுங்கள். இங்கு ஒரு நீளமான கையேடு :en:Wikipedia:Citing sources உள்ளது. அதில் பல்வேறு சுட்டல் வழிமுறைகள் உள்ளன. (புத்தகம், பப்மெட், ஜேஸ்டார் போன்ற தளங்கள், செய்தித்தாள் என பல முறைகள் உள்ளன - ஆனால் பின்பற்ற வேண்டுமென்று அவசியமில்லை). --சோடாபாட்டில்<sup>உரையாடுக</sup> 19:32, 16 சூலை 2011 (UTC)  

சோடாபாட்டில் ஒரு விக்கிப்பீடியர் அவருக்கு மூளையில்லை என ஆய்வாளர்கள் கருதுகிறார்கள்.. அந்த ஆய்வு பொய் என நிரூபிக்கப்பட்டுள்ளது.  

பார்க்க: http://en.wikipedia.org/wiki/Template:Cite_journal  

நன்றி. முயற்சி செய்து பார்க்கிறேன்--Nan 05:42, 17 சூலை 2011 (UTC)  

## மேற்கோள் சுட்டுதல்
வணக்கம் தென்காசி சுப்பிரமணியன். விக்கிப்பீடியாவில் நாம் பின்வருமாறு மேற்கோள் சுட்டலாம்.. மேலும் சீரிய முறையில் தகுந்த வார்ப்புருக்களைப் பயன்படுத்தி பின்வருமாறு செய்யலாம் . இதன் குறியீடுகளைப் பார்க்க மூலத்தைப் பார்க்கவும். கட்டுரையின் கீழே மேற்கோள்கள் என்ற பகுதி உருவாக்கி அதன் கீழ் என்று சேர்க்க வேண்டும். மேலும் தகவல்களுக்கு விக்கிப்பீடியா:மேற்கோள் சுட்டுதல் என்ற பக்கத்தைப் பார்க்கவும். உங்கள் பங்களிப்புகள் வரவேற்றக்கப்படுகின்றன. விக்கி முறைகளை அறிய சிறிய காலம் பிடிக்கலாம். தயந்து பொறுமை தந்து பங்களிப்பைத் தொடருமாறு வேண்டுகிறேன். இயன்றவரை நாம் உதவுவோம். நன்றி. --Natkeeran 17:05, 17 சூலை 2011 (UTC)
# இலக்கணம் - சொல்விளக்கம்

**இலக்கணம்** என்னும் சொல் இலக்கு+அண்+அம் என்னும் சொற்களின் கூட்டு.  

இலக்கு என்பது இலங்குவது அதாவது துலங்குவது.  

அண் என்பது அண்மை என்னும் நெருக்கத்தை உணர்த்தும்.  

அண்ணன் என்னும் சொல்லோடு தொடர்புடையது.  

இது வேளாண்மை, தாளாண்மை என்னும் சொற்களில் ‘ஆண்மை’ சேர்ந்திருப்பது போன்றது.  

இலக்கணம் என்னும் சொல்லில் சேர்ந்திருக்கும் ‘அணம்’ (அண்+அம்) அண்மை (அண்+ம்=அண்ம்+ஐ) என்பதன் மற்றொரு வடிவம்.  

‘அண்’ என்னும் வேர்ச்சொல்லிலிருந்து தோன்றிய மற்றொரு பொருள் அணி. ஆடையணிகள் நமக்குத் தெரியும்.  

மாந்தர் அணிந்துகொள்வது அணி.  

மொழி அணிந்துகொள்வது அணம்.  

மொழி இலக்காக, விளக்கமாக அணிந்துகொண்டிருப்பது இலக்கணம்.  

இலக்கம் என்னும் தொல்காப்பியருக்கு முன்பிருந்தே தமிழ்மொழி வழக்கில் இருந்தது.  

தொல்காப்பியர் இதனை ‘எல்லே இலக்கம்’ என்று விளக்கும்போது பயன்படுத்தியுள்ளார்.  

‘இலக்கம்’ என்னும் பொருளில் ‘எல்’ என்னும் இடைச்சொல் பயன்படும் என்பது அவர் கருத்து.  

தொல்காப்பியர் குறிப்பிடும் இலக்கம் என்னும் சொல் இலங்குதலைக் குறிக்கும்.  

இலங்குதல் என்பது விளங்குதல்.  

விளங்குவதும் விளங்கச் செய்வதும் விளக்கம்.  

அதுபோல இலங்குவதும் இலங்கச் செய்வதும் இலக்கம்.  

இலங்குமலை இலங்குவளை இலங்குமணி இலங்குவாள் இலங்குவன போன்ற ஐம்பதுக்கும் மேற்பட்ட பழமையான சொல்லாட்சிகளை எண்ணுவோம்.  

இலக்கம் என்னும் தமிழ்ச்சொல் வேறு. லட்சியம் என்னும் வடமொழிச்சொல் வேறு. இலக்கம் என்னும் சொல்லுக்கு இலங்குதல் என்று பொருள். லட்சியம் என்னும் சொல்லுக்குக் குறிக்கோள் என்பது பொருள்.  

## மேற்கோள்
# மார்பு



**மார்பு** அல்லது **நெஞ்சு** *(, , )* என்பது மனிதன் மற்றும் இதர விலங்கினங்களின் உடல்கூற்றிலுள்ள ஒரு பாகம் ஆகும் . இது சில நேரங்களில் **தோரக்சு** என்றும் அழைக்கப்படுகிறது.  

## மார்பின் அமைப்பு
மார்பு கழுத்துக்கும் வயிற்றுக்கும் இடைப்பட்ட பகுதியில் அமைந்துள்ளது. முக்கிய உள்ளுறுப்புகளைக் காக்கும் பொருட்டு மார்பெலும்புகள் மற்றும் தோள்பட்டை எலும்புகளுடன் பிணைக்கப்பட்டு கூடு போன்ற அமைப்பில் உள்ளது. மார்புப் பகுதியையும் வயிற்றுக் குழியையும் பிரிக்கும் பகுதியாக பிறிமென்றகடு காணப்படுகிறது.  

மார்பு கீழ்காணும் உள்ளுறுப்புகளை உள்ளடக்கியது:  
- இதயம்
- நுரையீரல்
- கீழ்கழுத்துச் சுரப்பி (தைமசுச் சுரப்பி)
இவற்றை எலும்புகள், மார்புத் தசைகள் மற்றும் தோல் கொண்ட அமைப்பு மூடியுள்ளது.  

புறத்தோற்றத்தில் ஆண்களுக்கு மார்புத் தசைகளும் மார்புக் காம்புகளும் உள்ளன, பெண்களுக்கு பால் சுரப்பிகளும், மார்புக் காம்புகளும் உள்ளன.  

படம்]]  

## மார்பு சார்ந்த நோய்கள்
மனிதனில் மார்பு சார்ந்த நோய்களில் முக்கியமானது மார்புவலி அல்லது நெஞ்சுவலி ஆகும். மார்பகப் புற்று நோய் பெண்களைப் பாதிக்கும் முக்கிய நோய் ஆக உள்ளது
# வெளிப்பாடு (ஒளிப்படவியல்)



ஒளிப்படவியலில், ** வெளிப்பாடு** (*exposure*) என்பது ஓர் ஒளிப்படம் எடுக்கும் போது அந்த ஊடகத்தின் (படச்சுருள் அல்லது ஒளிஉணரி) மீது விழும் மொத்தஒளியின் அளவு ஆகும். வெளிப்பாடு லக்சு நொடிகளில் அளவிடப்படுகிறது, இது குறிப்பிட்ட பகுதியின் மேல் வெளிப்பாடு மதிப்பு (EV) மற்றும் காட்சி ஒளிர்வில் இருந்து கணக்கிடப்படுகிறது.  

புகைப்பட மொழியில், வெளிப்பாடு பொதுவாக ஒரு ஷட்டர் சுழற்சியை குறிக்கிறது. உதாரணமாக: நீண்ட வெளிப்பாடு, போதுமான குறைந்த செறிவு ஒளியை கைப்பற்ற ஒற்றை, நீடித்த ஷட்டர் சுழற்சியை குறிக்கிறது, அதேவேளை பல்வெளிப்பாடு ஓர் ஒளிப்படத்தை உருவாக்க இரண்டு அல்லது மேற்பட்ட தனி வெளிப்பாடுகளை அதன் மேல் பதித்தலை குறிக்கிறது. ஒரே படச்சுருள் வேகத்திற்கு, திரட்டப்பட்ட ஒளிஅளவை வெளிப்பாடு (H) இரு சந்தர்ப்பத்திலும் ஒரே அளவில் இருக்க வேண்டும்.  

## ஒளிஅளவை மற்றும் கதிர்ப்புஅளவை வெளிப்பாடு

ஒளிஅளவை அல்லது ஒளிரும் வெளிப்பாடு ஒரு குறிப்பிட்ட வெளிப்பாட்டு நேரத்தில் குறித்த மேற்பரப்பில் பயன்படுத்தப்பட்டிருக்கின்ற கட்புல ஒளிஆற்றலின் (ஒளிர்வு சார்பு(luminosity function) மூலமாக எடையிடப்பட்ட) மொத்த இயற்பியல் அளவு என வரையறுக்கப்படுகிறது:  

:<math>H = Et \,</math>  

அங்கு  

- <math>H</math> (லக்ஸ் நொடிகளில் (lux.sec) வழக்கமாக) ஒளிரும் வெளிப்பாடு
- <math>E</math> உரு-மேற்பரப்பு ஒளிர்வு (பொதுவாக லக்ஸ்(lux) இல்)
- <math>t</math> வெளிப்பாடு நேரம் (வினாடிகளில்)

## சரியான வெளிப்பாடு
"சரியான" வெளிப்பாடு என்பது புகைப்படக்கலைஞரின் நோக்கம் விளைவை அடைகிறது என்பதற்கான வெளிப்பாட்டை கருதலாம்.  
### அதி வெளிப்பாடு,மற்றும் குறைவெளிப்பாடு

ஓர் ஒளிப்படத்தின் முக்கிய பகுதிகள் அதிஉயர் பிரகசமாகவோ அல்லது வெள்ளை அடிக்கப்பட்டிருந்தால் அப்படம் **அதி வெளிப்பாட்டிற்கு** உட்பட்டது எனப்படும். . ஓர் ஒளிப்படத்தின் முக்கியமான பகுதிகள் இருண்டதாக அல்லது நிழல் பட்டதாக இருந்தால் அப்படம் **குறை வெளிப்பாடிற்கு** உட்பட்டது எனப்படும்.  
ஓர் ஒளிப்படத்தின் சரியான வெளிப்பாடு ஒரு காட்சியைப் படம் எடுக்கையில் ஒளிப்படக்கருவியின் உள்விழும் ஒளியின் அளவில் உள்ளது, ஒளிப்படக் கருவி பெறும் ஒளியின் அளவு அதன் நுண்துளையின் அளவு, அது திறந்து மூட எடுக்கும் நேரம், ஒளிப்பட உணரியின் உணர்தன்மையால் தீர்மானிக்கப்படுகிறது.
# பதூல் பாத்திமா


**பதூல் பாத்திமா** (*Batool Fatima*, பிறப்பு: ஆகத்து 14 1982), பாக்கித்தான் பெண்கள் தேர்வுத் துடுப்பாட்ட அணியின் அங்கத்தினர். இவர் 1 பெண்கள் தேர்வுத் துடுப்பாட்டப் போட்டிகளிலும், 50 பெண்கள் ஒருநாள் பன்னாட்டுத் துடுப்பாட்டப் போட்டியிலும், 9 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2004 ல் பாக்கித்தான் பெண்கள் தேசிய அணி உறுப்பினராக பெண்கள் தேர்வுத் துடுப்பாட்டப் போட்டியிலும், 2001-2009/10 பருவ ஆண்டுகளில், பெண்கள் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கோயில் மாடு ஓட்டம்

**கோயில் மாடு ஓட்டம்** என்பது ராஜகம்பளத்து நாயக்கர் சமூகத்தினரின் பாரம்பரிய விளையாட்டுக்களில் ஒன்று. இது அவர்கள் சமூகத்தினரால் "சலகெருது” என்று அழைக்கப்படுகிறது.  
## மரபு விழா
திண்டுக்கல் மாவட்டம் கருங்கல் ஊராட்சி சுக்காம்பட்டியில் மாரியம்மன், முத்தாலம்மன் கோயில் உள்ளது. இங்கு திண்டுக்கல், கரூர் மாவட்டங்களைச் சேர்ந்த ராஜகம்பளத்து நாயக்கர் சமூகத்தினர் மரபு விழாக்களை நடத்துவது வழக்கம். இந்த மூன்று நாள் விழாக்களில் ஒயிலாட்டம், “சலகெருது” எனப்படும் கோயில் மாடு ஓட்டுவது போன்றவை சிறப்புடையது. கோயில் மாடு ஓட்டத்தில் சுற்றுப்பகுதியை சேர்ந்த ஏராளமான காளைகள் பங்கேற்றன. கோயில் முன், அவற்றிக்கு பூசை செய்து, 2 கிலோ மீட்டர் தொலைவிலுள்ள ஊரின் எல்லை பகுதிக்கு காளைகள் அனைத்தையும் கரகோஷத்துடன் அழைத்து செல்கின்றனர். அங்கிருந்து காளைகளை கோயிலை நோக்கி விரட்டி வருகின்றனர். விழாவில் பங்கேற்ற ஆண்கள் அனைவரும் அவர்கள் கொண்டு வந்த காளைகளை அவர்களது சமுதாய மரபு வழக்கப்படி சட்டை அணியாமல் தடியுடன் கோயில் நோக்கி விரட்டி வருவர். முதலில் வரும் காளைக்கு பரிசு அளிக்கப்படுகிறது.
# தேசிய மாணவர் படை (சிங்கப்பூர்)


**தேசிய மாணவர் படை**(NCC) சிங்கப்பூரில் 1901-ஆம் ஆண்டிலேயே உருவாக்கப்பட்டு, இன்றளவும் செயல்படுகிறது. 2010ஆண்டு கணக்குப்படி, இப்படையில் 19877 வீரர்கள் உள்ளனர். இருப்பினும் இப்படை, இந்திய தேசிய மாணவர் படை போல், இராணுவத்துடன் இணைந்து செயற்படும் விதத்தில் அமைக்கப்படவில்லை. சிங்கப்பூர் தேசிய மாணவர் படையிலும், தரைப்படை, வான்படை, கடற்படை என மூன்று பிரிவுகள் உள்ளன.  

## செயற்பாடுகள்
- **படையின் இலக்கு**: சிங்கப்பூர் நாட்டின் ஒற்றுமைக்காகவும், பொறுப்புள்ள தலைவர்களாகவும், கூட்டுப்பணியாளர்களாகவும், இராணவத்தின் செயற்கரிய செயல்களுக்கு துணையாகவும் இருக்கத் தேவையான திறன்களை, தன்னகத்தே வளர்த்தலே இதன் முக்கிய இலக்காகும்.
- **படையினர் திறன்**:கொடுக்கப்பட்ட வேலை கடினமாயினும், நேரந்தவறாமல், கட்டுப்பாட்டுடன், விரைந்து செயற்படும் திறனைக் கற்றல். இதனால் படைவீரரின் மனமும், உடலும் உறுதியாகிறது. இதனால் படையினரின் சமூகப் பொறுப்பும் அதிகரிக்கிறது.
- **படைப்பிரிவுகள்:**சிங்கப்பூரின் பள்ளிப்படைகள் மொத்தம் 176 உள்ளன. மொத்த 176 படைகளில், 137 அணியினர் தரைப்படையினைச் சார்ந்தவர்கள்.கடற்படையில்21அணியினரும், வான்படையில்18 அணியினரும் உள்ளனர். இந்த ஒட்டு மொத்தப்படையினரில், உயர்நிலைப்பள்ளிகளில் மட்டும், அனைத்து மூவகைப் படையினரும் கலந்து, மொத்தம்144படையினர் உள்ளனர்.

## படைத்தலைவர்கள்
நூறு ஆண்டுகளுக்கும் மேலாக இப்படை இருப்பினும், மலேசியாவிடமிருந்து சிங்கப்பூர் பிரிந்த பிறகு, இப்படையின் தலைவர்கள் வருமாறு;-  
- LTC J P Durcan (சனவரி 1969 - சூன் 1970)
- LTC Mohd Salleh (சூன் 1970 - திசம்பர் 1970)
- MAJ Syed Hashim Aljoffrey (சனவரி 1971 - மார்ச்சு 1972)
- MAJ Yeo Peck Chua (ஏப்ரல் 1972 - சனவரி 1980)
- COL John Morrice (பிப்ரவரி 1980 - பிப்ரவரி 1981)
- MAJ Yeo See Cheh (மார்ச்சு 1981 - ஏப்ரல் 1983)
- LTC Toh Chee Keong (1 மே1983 - 31 திசம்பர் 1990)
- LTC George Ho Yat Yuen (1 சனவரி 1991 - 16 அக்டோபர் 1994)
- LTC Swee Boon Chai (17 அக்டோபர் 1994 - 30 சூன் 1997)
- LTC Yeo Yoon Soon (1 சூலை 1997 - 31 மார்ச்சு 2000)
- LTC Phua Puay Hiong (1 ஏப்ரல் 2000 - 10 சனவரி 2003)
- LTC Lim Teong Lye (11 சனவரி 2003 - 16 திசம்பர் 2004)
- LTC Colin Wong](17 திசம்பர் 2004 - 8 சூன் 2007)
- LTC Stuart Khoo (8 சூன் 2007 - 3 திசம்பர் 2008)
- LTC Adrian Koh (3 திசம்பர் 2008 - )

## காட்சியகம்

## எடுகோள்கள்
# பிஸ்மாஹ் மஹ்ரூப்

**பிஸ்மாஹ் மஹ்ரூப்** (*Bismah Maroof *, பிறப்பு: சூலை 18 1991), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 26 பெண்கள் ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2006 - 2009 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.  

அணி
# துருஒங் டான் சாங்


**துருஒங் டான் சாங்** (ஆங்கிலம்:Trương Tấn Sang, பிறப்பு: 21 சனவரி 1949) வியட்நாமின் அரசுத்தலைவராக 2011 முதல் 2016 வரை இருந்தவர். இவர் ஆளும் கம்யுனிச கட்சியின் மூத்த உறுப்பினர். சனவரி 2011ல் நடைபெற்ற 11வது தேசிய காங்கிரஸ் கூடத்திற்கு பின், இவர் கட்சியின் தலைவராக தேர்ந்தெடுக்கப்பட்டார். ஜூலையில் நாடாளுமன்றத்தில் நடைபெற்ற ஓட்டெடுப்பில் இவர் நாட்டுத் தலைவராக தேர்ந்தெடுக்கப்பட்டார். இவர் 1966 முதல் கட்சியின் பொலிட்பீரோ உறுப்பினராக இருக்கிறார்.
# கனீடா ஜலீல்


**கனீடா ஜலீல்** (*Qanita Jalil*, பிறப்பு: மார்ச்சு 21 1982), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 30 பெண்கள் ஒருநாள் பன்னாட்டுத் துடுப்பாட்டப் போட்டிகளிலும், 9 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2005 - 2009/10 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# சஜீதா ஷா


**சஜீதா ஷா** (*Sajjida Shah*, பிறப்பு: பெப்ரவரி 3 1988), பாக்கித்தான் பெண்கள் தேர்வுத் துடுப்பாட்ட அணியின் அங்கத்தினர். இவர் 2 பெண்கள் தேர்வுத் துடுப்பாட்டப் போட்டிகளிலும், 60 பெண்கள் ஒருநாள் பன்னாட்டுத் துடுப்பாட்டப் போட்டிகளிலும், 6 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2000/01 - 2004 பருவ ஆண்டுகளில் பாக்கித்தான் பெண்கள் தேசிய அணி உறுப்பினராக பெண்கள் தேர்வுத் துடுப்பாட்டப் போட்டிகளிலும், 2000 - 2009/10 பருவ ஆண்டுகளில், பெண்கள் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# வடமேற்கு

யில் வடமேற்கு திசை]]  

வடமேற்கு திசை ஆனது வடக்கு மற்றும் மேற்கு திசைகளின் நடுவில் அமைந்த இடைப்பட்ட திசையாகும். இது சரியாக தென்கிழக்கு திசைக்கு எதிராக அமைந்துள்ளது. அதாவது வடக்கிற்கும் மேற்கிற்கும் நடுவில் சுமார் 45° கோணத்தில் அமைந்த பகுதியை வடமேற்கு என்பர்.
# வடகிழக்கு


யில் வடகிழக்குத் திசை]]  

**வடகிழக்கு** என்பது வடக்கு, கிழக்கு ஆகிய திசைகளின் சரிநடுவில் அமைந்த இடைப்பட்ட திசையாகும். இது சரியாகத் தென்மேற்கு திசைக்கு எதிராக அமைந்துள்ளது. அதாவது வடக்கிற்கும் கிழக்கிற்கும் நடுவில் 45° கோணத்தில் அமைந்த பகுதியை வடகிழக்கு என்பர்.  

## மேலும் பார்க்க

- வடகிழக்கு பருவப் பெயர்ச்சிக் காற்று
- வடகிழக்கு பருவமழை
- வடகிழக்கு இணைப்பு ரத்து தீர்ப்பு

en:North east
# தென்மேற்கு

யில் தென்மேற்கு திசை]]  

**தென்மேற்கு** திசை ஆனது தெற்கு மற்றும் மேற்கு திசைகளின் நடுவில் அமைந்த இடைப்பட்ட திசையாகும். இது சரியாக வடகிழக்கு திசைக்கு எதிராக அமைந்துள்ளது. அதாவது தெற்கிற்கும் மேற்கிற்கும் நடுவில் சுமார் 45° கோணத்தில் அமைந்த பகுதியை தென்மேற்கு என்பர்.  

## மேலும் பார்க்க

- தென்மேற்கு பருவப் பெயர்ச்சிக் காற்று
- தென்மேற்காசியா
- தென்மேற்கு பருவக்காற்று (திரைப்படம்)

en:South west
# தென்கிழக்கு

யில் தென்கிழக்கு திசை]]  

தென்கிழக்கு திசை ஆனது தெற்கு மற்றும் கிழக்கு திசைகளின் நடுவில் அமைந்த இடைப்பட்ட திசையாகும். இது சரியாக வடகிழக்கு திசைக்கு எதிராக அமைந்துள்ளது. அதாவது தெற்கிற்கும் கிழக்கிற்கும் நடுவில் சுமார் 45° கோணத்தில் அமைந்த பகுதியை தென்கிழக்கு என்பர்.  

## மேலும் பார்க்க

தென்கிழக்காசியா  

en:Cardinal direction#Additional points
# அரு. சு. ஜீவானந்தன்

**அரு. சு. ஜீவானந்தன்** (பிறப்பு: செப்டம்பர் 30 1951) மலேசியாவில் எழுத்தாளர்களுள் ஒருவராவராவார். தோட்ட மேலாளராளரான இவர் அகம் எனும் இயக்கத்தைத் தோற்றுவித்தவர்களில் ஒருவரும்கூட.  
## எழுத்துத் துறை ஈடுபாடு
1970 ஆண்டு முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், திறனாய்வுக் கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# தடுப்பணை

கட்டப்பட்ட தடுப்பணை]]  

**தடுப்பணை** (*check dam*) என்பது நீர் ஓடும் ஆறுகள் மற்றும் ஓடைகளின் குறுக்கே கட்டப்படும் அணைகள் போன்ற கட்டிட அமைப்பாகும். இத்தடுப்பணைகள் நீரை சேமிப்பதற்கும், ஆற்று நீர் கடலில் வீணாக கலப்பதை தடுத்து நிறுத்துவதற்கும், நீரோட்டத்தின் திசை மாற்றி, தேவையான நிலப்பரப்புகளுக்கு நீரை கொண்டு செல்வதற்கும், நீரின் வேகத்தைக் குறைப்பதற்காகவும் கட்டப்படுகின்றன.  

சிறிய நீர்த்தேக்கங்களையும் இந்தத் தடுப்பணைகள் உருவாக்குகின்றன. இத்தகைய தடுப்பணைகள் பத்து ஏக்கர் அளவில் நீர்ப்பாசன வசதி தரும் சிறிய ஓடைகளின் குறுக்கேயே கட்டப்படுகின்றன.  

## தமிழ்நாடு

### மேற்குத் தொடர்ச்சி மலையில் தடுப்பணைகள்
மேற்கு தொடர்ச்சி மலை அடிவாரப் பகுதியான கோம்பையில் நிலத்தடி நீர்மட்டம் உயர 400-க்கும் மேற்பட்ட தடுப்பணைகள் கட்டப்பட்டுள்ளன.
# திசை


**திசை** (*direction*) என்பது ஒரு இடத்தை மையமாக வைத்து, மற்ற இடங்களை பற்றி, அவற்றின் இடைப்பட்ட தூரத்தை கணக்கில் கொள்ளாமல் அவ்விடங்களை மட்டுமே சார்ந்து சொல்லப்படும் செய்தி ஆகும். பொதுவாக திசைகளை குறிக்க அம்புக்குறி போன்ற பலகைகள் பயன்படுத்தப்படுகின்றன. அப்படி குறிக்கும் பொழுது முன்னோக்கி செல்க என்று குறிப்பிடும் பொழுது திசைப்பலகைகள் மேல் நோக்கியே இருக்கும். ஒருவர் மற்றவரிடம் திசையை காட்ட ஆள்காட்டி விரலை பயன் படுத்துவதால் சில இடங்களில் அதைப்போலவே குறியீடுகள் இருக்கும்.
# வீ. ஜெயலெச்சுமி

**வீ. ஜெயலெச்சுமி** (பிறப்பு: மார்ச்சு 24 1949) மலேசியாவில் எழுத்தாளர்களுள் ஒருவராவராவாரான இவர் ஜெயா சந்திரமோகன் எனும் புனையப்பெயரில் நன்கறியப்பட்டவர். இவர் சமுதாய சேவை செய்வதில் அதிகம் ஈடுபாடுகொண்டவர். மேலும், பினாங்கு மாநிலத் தமிழ் எழுத்தாளர் சங்கத்தில் பணியாளராகவும், ம.இ.கா. கிளைத் தலைவராகவும், ஆலய நிர்வாகத்திலும் பொறுப்புகள் உள்ளவராகவும் இருந்துள்ளார்.  
## எழுத்துத் துறை ஈடுபாடு
1985 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  

## பரிசில்களும், விருதுகளும்
PJM அரசாங்க விருது  
- மலேசியத் தமிழ் எழுத்துலகம் தளத்தில் வீ. ஜெயலெச்சுமி பக்கம்
# நேர்திசை


**நேர்த்திசைகள்** (*cardinal directions*) மொத்தம் நான்கு, அவை வடக்கு, கிழக்கு, தெற்கு, மற்றும் மேற்கு. இதில் ஒரு திசை அடுத்துள்ள திசைக்கு செங்கோணத்தில் அமைந்து இருக்கும். சூரியன் உதிக்கும் திசை கிழக்கு என்று வைத்துக்கொள்ளும்பொழுது, அதன் வலது செங்கோணத்தில் இருப்பது தெற்கு மற்றும் இடது செங்கோணத்தில் இருப்பது வடக்கு.  

இந்த நேர்த்திசைகளுக்கு இடையில் அமைத்த திசைகள் இடைப்பட்ட திசைகளாகும். இத்திசையும் வடகிழக்கு, தென்கிழக்கு , வடமேற்கு , தென்மேற்கு என்று நான்கு வகைப்படும்.அதாவது இரண்டு திசைகளுக்கு நடுவில் சுமார் 45° கோணத்தில் அமைந்த பகுதியை இடைப்பட்ட திசை என்பர்.
# எம். ஜெயலெட்சுமி

**எம். ஜெயலெட்சுமி** (பிறப்பு: ஆகத்து 30 1954) மலேசியாவில் எழுத்தாளர்களுள் ஒருவர். இவர் 75 வானொலி நாடகங்கள், 20 வானொலித் தொடர் நாடகங்கள், 60 சிறுகதைகள் மற்றும் கட்டுரைகளை எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  

## பரிசுகளும் விருதுகளும்
- முருகு சுப்பிரமணியம் விருது (1991) - மலேசியத் தமிழ் எழுத்தாளர் சங்கம்
- டத்தோ ஸ்ரீ சாமிவேலு சிறப்புப் பரிசு (1992)
- மலேசியத் தமிழ் எழுத்துலகம் தளத்தில் எம். ஜெயலெட்சுமி பக்கம்
# பொ. ஜேக்கப்

**பொ. ஜேக்கப்** (பி: 1938) மலேசியாவில் எழுத்தாளர்களுள் ஒருவராவராவாரான இவர் செங்கதிரோன் எனும் புனையப்பெயரில் நன்கறியப்பட்டவரானர். "உயர்வோம்" பத்திரிகையின் ஆசிரியருமாவார்.  

## எழுத்துத் துறை ஈடுபாடு
1959 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், நெடுங்கதை, கட்டுரைகள், கவிதைகள் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# எஸ். எம். ஜைனுத்தீன்

**எஸ். எம். ஜைனுத்தீன்** (பிறப்பு: டிசம்பர் 10, 1941) மலேசியாவில் எழுத்தாளர்களுள் ஒருவராவராவாரான இவர் பட்டர்வர்த் ஜைனுத்தீன் எனும் புனையப்பெயரில் நன்கறியப்பட்டவர். கல்விச் சேவை அதிகாரியும் கூட.  

## எழுத்துத் துறை ஈடுபாடு
1955 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். கட்டுரைகள், கவிதைகள் எழுதிவருகின்றார். அதிகமாக இஸ்லாமிய நெறிகள் பற்றி எழுதிவரும் ஒரு கவிஞராவார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# ஜோசப் செல்வம்

**ஜோசப் செல்வம்** (பி: 1940) மலேசியாவில் எழுத்தாளர்களுள் ஒருவரான இவர் தலைமை ஆசிரியராக இருந்து தற்போது ஓய்வு பெற்றுள்ளார்.  

## எழுத்துத் துறை ஈடுபாடு
1962 தொடக்கம் இவர் மலேசியா இலக்கியத்துறையில் தமிழ், மலாய். ஆங்கிலம் போன்ற மும்மொழிகளிலும் எழுதிவருகின்றார். இவர் தமிழில் இலக்கியங்கள் படைப்பதிலும் மலாய் மொழியில் புதுக்கவிதைகள் எழுதுவதில் சிறந்து விளங்கினார். புதுக்கவிதை நூல்களும் வெளியீடு செய்துள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. இவர் "மலாய் மொழியிலிருந்து தமிழுக்குக்கும், தமிழ்மொழியிலிருந்து மலாய் மொழிக்கும் மொழிபெயர்ப்பு செய்வதில் சிறந்து விளங்கியவர்."  

- மலேசியத் தமிழ் எழுத்துலகம் தளத்தில் ஜோசப் செல்வம் பக்கம்
# ஜோசப் செபாஸ்டியன்

**ஜோசப் செபாஸ்டியன்** (பிறப்பு: சூலை 9 1954) மலேசியாவில் எழுத்தாளர்களுள் ஒருவராவார். மாங்குடி மன்னாரு எனும் புனைப்பெயரில் எழுதிவரும் இவர் ஒரு வர்த்தகரும், செராஸ் வாசகர் வட்டத்தின் தலைவருமாவார்.  

## எழுத்துத் துறை ஈடுபாடு
1985 தொடக்கம் இவர் மலேசியா தமிழ் இலக்கியத்துறையில் ஈடுபாடு கொண்டவர். பெரும்பாலும் சிறுகதைகள், கட்டுரைகள், கவிதைகள் போன்றவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் ஜோசப் செபாஸ்டியன் பக்கம்
# உலக கிறித்தவ தமிழ் மாநாடுகள்

**உலக கிறித்தவ தமிழ் மாநாடுகள்** என்பது உலக கிறித்தவ தமிழ்ப் பேரவையால் ஒழுங்குசெய்யப்படும் மாநாடுகள் ஆகும். இந்த மாநாடுகள் கிறித்தவ தமிழ் இலக்கியங்கள் மேம்படுத்தல், ஆராய்தல், கிறித்தவ சமய வழிபாட்டில் தமிழ்ப் பயன்பாட்டை ஊக்குவித்தல், கிறித்தவ தமிழ் ஆக்கர்களை ஒருங்கிணைத்தல் போன்ற நோக்கங்களை கொண்டுள்ளன.  

## மாநாடுகள்
- 1981 - திருச்சி
- நியூயார்க்
- சென்னை
- சென்னை
- 1996 - நியூயார்க்
- 2010 - திருச்சி
# உலக சைவ மாநாடுகள்

**உலக சைவ மாநாடுகள்** எனப்படுபவை உலக சைவப் பேரவையினால் இரண்டாண்டுகளுக்கு ஒரு முறை நடத்தப்படும் மாநாடுகள் ஆகும்.  

இந்த மாநாடுகள் தமிழ்வழி வழிபாடு, திருமுறை வாழிபாடு, பண்ணிசை ஆகியவற்றை ஊக்குவிக்கின்றன.  

## மாநாடுகள்
1. 1985 - ஐக்கிய இராச்சியம் - இலண்டன்
1. சிங்கப்பூர்
1. பிரான்சு
1. இலங்கை
1. தென்னாப்பிரிக்கா
1. இந்தியா - தஞ்சை
1. கனடா
1. மொரிசியசு
1. மலேசியா
1. அசுத்திரேலியா
1. சுவிட்சர்லாந்து
1. 2010 - இந்தியா - சிதம்பரம்

## காண்க
# பண்டைத் தமிழ நாகரிகமும் பண்பாடும் (நூல்)



மொழி ஞாயிறு தேவநேயப் பாவாணரால் எழுதி வெளியிடப்பட்ட நூல் **பண்டைத் தமிழ்**  

**நாகரிகமும் பண்பாடும்** ஆகும். 1966இல் பதிப்பிடப்பட்ட இந்நூல் 240 பக்கங்களை உள்ளடக்கியதாகும். இதில் தமிழர் நாகரிகம் மொழி, துப்புரவு, ஊன், உடை, அணி, உறையுள், ஊர்தியும் போக்குவரத்தும், வாழ்க்கைவகை, சமயவொழுக்கம், தொழில்கள், வாணிகம், அரசியல், கல்வி, அறிவியல்கள் ஆகியனவாக வகைப்படுத்திக் கூறப்படுகிறது. பண்பாடு மக்களைக் கொண்டு, பொது, அந்தணர் பண்பாடு, அரசர் பண்பாடு, வணிகர் பண்பாடு, வேளாளர் பண்பாடு, பிறவகுப்பார் பண்பாடு, கள்வர் பண்பாடு, பெண்டிர் பண்பாடு எனப் பிரித்துச் சொல்லப்படுகின்றது.  

## முன்னுரை
### நாகரிகம் சொற்பிறப்பு
நகர்+அகம் என்பது புணர்ந்து நகரகம் ஆகிப் பின் திரிந்து நகரிகம் என்றாகி அதன் பின்னர் நாகரிகம் என்று திரியும். மாந்தர் முதன்முதலில் நகர நிலையிலேயே நாகரிகம் அடைந்தமையால் நாகரிகப் பெயர் அதனின்றே தோன்றியது.  

### பண்பாடு சொற்பிறப்பு
பண்படுதல் என்றால் சீர்படுத்தல் அல்லது திருத்தல் எனப்பொருள் படும். நிலத்தைப் பண்படுத்தல் என்றால் நிலத்தை பயிர்செய்யத்தக்கவாறு சீர்படுத்தலாம். ஆகவே மனிதர் பண்படுவது பண்பாடு ஆகும்.  
ஆகவே தமிழில் பண்பு என்பது ஒருவரில் காணப்படும் பண்படுத்தப்பட்ட நல்ல தன்மைகளையும், இயல்பு என்பது இயற்கையாகவே காணப்படுவனவற்றினையும் குறிக்கும்.  

### நாகரிகத்திற்கும் பண்பாட்டுக்கும் வேறுபாடு
பாவாணர் திருந்திய வாழ்க்கை பண்பாடு என்றும் அதாவது "உள்ளத்திற்குப் புறம்பான உணவு, உடை, உறையுள் முதலியவற்றின் செம்மை" நாகரிகம் என்றும், திருந்திய ஒழுக்கம் அதாவது "உள்ளத்தின் செம்மை" பண்பாடு எனவும் குறிப்பிடுகிறார்.  

முன்னுரையில் மேலதிகமாக இந்திய நாகரிகம் தமிழரதே ஆதல் பற்றியும், இந்திய நாகரிகம் ஆரியரதே எனக் காட்டக் கையாளப்படும் வழிகள் பற்றியும், குமரிக்கண்ட இடப்பெயரும் மூவேந்தர் குடிப்பெயரும் ஆகியன பற்றியும் கூறப்படுகிறன.